Шэрджэс гъащIэм и уэрэдус
Урыс усакIуэ гъуэзэджэ, зи IэдакъэщIэкIхэр цIэрыIуэ, зи макъыр лIэщIыгъуэхэм къыхэIукI Лермонтов Михаил нобэ къыщалъхуа махуэщ — 1814 гъэм дунейм къытехьащ ар. Кавказыр зыпищI щымыIэу зэрыщытар и лэжьыгъэхэми къыхощ, шэрджэс гъащIэм и уэрэдусуи ар тхыдэм къыхэнащ.
Леромонтов Михаил ЛЕРМОНТОВЫМ и IэдакъэщIэкIхэм хужаIэнрэ и гугъу зэращIынрэ щIэщыгъуэу къагъуэт зэпытщ. Ар, шэч хэмылъу, къэзышэр ахэр зыми емыщхь бзэ гъэщIэгъуэнкIэ, шэрыуэкIэ зэрытхарщ.
Лермонтовым и лэжьыгъэхэр бзэ зэхуэмыдэ IэджэкIэ зэрадзэкIащ, адыгэбзэм кърагъэзэгъа и усэхэмрэ поэмэхэмрэ щIэх-щIэхыурэ «Адыгэ псалъэм» къытохуэ. Газетым и редактор нэхъыщхьэ ХьэфIыцIэ Мухьэмэд къыдигъэкIа «Черкесика» серием хыхьэу иджыблагъэ дунейм къытехьащ Лермонтовым и «Кавказ поэмэхэр», Ацкъан Руслан зэридзэкIахэр, щызэхуэхьэса тхылъ дахэ.
БЛИЙ Даянэ.
